- Hindi News
- National
- 200 घंटे के प्रशिक्षण में बता रहे अच्छी खेती कर उत्पादन बढ़ाने के नए तरीके
200 घंटे के प्रशिक्षण में बता रहे अच्छी खेती कर उत्पादन बढ़ाने के नए तरीके
भास्कर संवाददाता |बैकुंठपुर
प्रधानमंत्री कौशल विकास योजना अंतर्गत कोरिया कृषि विज्ञान केंद्र में व्यावसायिक प्रशिक्षण कार्यक्रम का आयोजन किया गया है। कार्यक्रम समन्वयक आरएस राजपूत के मार्गदर्शन में गुणवत्ता बीज उत्पादक पर 200 घंटे का प्रशिक्षण दिया जा रहा है। कार्यक्रम में ग्राम सोनहत, सुंदरुपर व लटमा के 20 कृषक बंधुओं को गुणवत्ता बीज उत्पादक (क्वालिटी सीड ग्रोवर) की संपूर्ण विधि विस्तार पूर्वक बताई जा रही है। इससे कृषक व्यासायिक उत्पादन कर कौशल उन्नयन से स्वरोजगार से खेती द्वारा गुणवत्ता पूर्ण बीजउत्पादन कर अतिरिक्त आय प्राप्त कर सकते हैं।
खेती की तैयारी से लेकर नई टेक्निक की दी जानकारी
सालाना अतिरिक्त आय भी प्राप्त की जा सकती है
बीज की किस्मों के आधार व सत्यापित बीज का उत्पादन तकनीक, भंडारण बीज निगम से पंजीयन की विस्तृत जानकारी दी गई। राजपूत ने बताया कि प्रशिक्षण व परीक्षा के बाद उत्तीर्ण होने पर कृषक प्रधानमंत्री मुद्रा कोष से लोन लेकर गुणवत्ता बीज उत्पादक का स्वरोजगार शुरू कर सकते हैं। सालाना अतिरिक्त आय प्राप्त कर सकते हैं।
प्रशिक्षण कार्यक्रम में कृषकों को खेत की तैयारी, खरपतवार नियंत्रण, बोवाई व बीज उपचार संबंधी वैज्ञानिक व नवीनतम जानकारी तकनीकी बुलेटिन, प्रक्षेत्र भ्रमण पावर प्वांइट प्रजेंटेशन, चलचित्र दर्शन व प्रायोगिक कर केंद्र के वैज्ञानिक संदीप शर्मा, कुंती बंजारे, इं. विनय नायक व डाॅ. व्हीएन गौतम द्वारा दी जा रही है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva